Mediteranea vespero kun István Kabók
#000001
Je la 17-a kaj duono alvenis István Kabók historiisto, reprezentanto de HEA dum la 9-a Kongreso de Eŭropa Esperanto Unio (EEU) en Galivo, Irlando. Li travivis la ĉirkaŭkongresajn aventurojn kun Klári Szabó. Kongresis 157 partoprenantoj el 28 landoj.La vetero kun nuboj kaj horizontala pluvo helpis la aŭskultantaron partopreni la prelegojn.Ĉeftemo de la Kongreso estis: “Lingvolernado en EU: lerni pli, kosti malpli.”
#000005
En HEA la leĝeran enkondukan, rondtablan diskuton filmis nia fidela bildraportisto Jozefo Dudás veninte el Miskolc. La bioĝardenaj, bongustaj prunoj, juglando de Klári kaj delikataĵoj de Julinjo helpis akrigi la cerbojn. Éva Juhász per mekanika ventumilado vokis freŝan aeron en la ĉambron.
#000006
Johano kaj Edit solene, kun belega donaco gratulis S-ron István Kabók okaze de lia ĵus ricevita hungara ŝtataneco.
#000007
Transirante al iliaj kongresaj impresoj la plej kortuŝa estis por ni el la historio de Irlando, kiel perdis la irlanda loĝantaro dum 150 jaroj sian lingvan kaj kulturan identecon pro la brita koloniigo. En tiuj ĉi okazoj ĉiam prezentiĝas la respondeco de intelektularo de la donita komunumo. Ili nun ŝatus revivigi sian forlasitan gepatran lingvon.El inter la 11 sciencaj prelegoj de la kongreso la 10-a estis tiu de Seán Ó Riain irlanda diplomato laboranta en Bruselo, prezidanto de EEU: “La lernado de irlanda lingvo: ĉu helpe de Esperanto? “
#000008
La respondo kaj la detala kongresa bildraporto estas legebla en la Eŭropa Bulteno Julio-Aŭgusto, 2012, No 118. 
#000009
Ĉu la kongresaj, elegantaj bankedoj helpas la interpersonajn kontaktojn? Pri la diverslandaj spertoj viglan diskuton ni aŭdis de profesoro, diplomato d-ro Georgo Nanovfszky, sciencdiplomato d-ro Gábor Márkus kaj s-ro István Kabók.
#000010
Laŭ ili la personan penso-interŝanĝon pli bone helpas la svedtabla, bufeda gastigado.
#000011
Emeriko Szabó per literaturaj rememoroj kolorigis la varmetosan vesperon.
#000012
Ni tre dankas la valoran kunvenon.
#000013
Kristnaskaj salutoj el la biblioteko
#000015